Synkretisme

Synkretisme er et teknisk, teologisk begrep som betyr religionsblanding og sammensmeltning av elementer fra forskjellige religioner. Ordet brukes innen religionsvitenskap om det å sette sammen elementer fra ulike religiøse kilder, det vil si religionsblanding. Begrepet brukes også i andre sammenhenger når man forener to ulike parter, eksempelvis inne språkvitenskapen som sammenfall av to eller flere bøyningsformer (især kasusformer) i et paradigme. Synkretisme forekommer også ofte i uttrykk for kunst og kultur, kjent som eklektisisme, så vel som i politikk, kjent som synkretisk politikk, eksempelvis ved kombinere politiske elementer fra ulike deler av den konvensjonelle politiske skalaen venstre–høyre.

 Etymologi 
Synkretisme er attesteres for første gang i betydningen «forsoning av forskjellige oppfatninger» på 1610-tallet.«syncretism (n.)», Online Etymology Dictionary Det er fra nylatin syncretismus, fra det antikke gresk συγκρητισμός, synkretismos. Det er via fransk syncrétisme på 1600-tallet og direkte fra nylatin syncretismus, brukt av den tyske protestantiske teologen David Pareus i 1615. Det er blitt hevdet at begrepets opprinnelse har betydningen «kretisk forbund». Det er imidlertid en falsk etymologi, eller folkeetymologi, fra en ide i Plutarkos’ essay fra 1. århundre e.Kr. om Peri Philadelphias («Om broderlig kjærlighet») i hans samling Moralia. Han nevner eksemplet med folk fra Kreta, som i trusselen fra ytre farer forsonet sine forskjeller og kom sammen i en allianse. «Og det er deres såkalte synkretisme [kreternes forening]», forstått som syn- i betydningen «sammen» + krēt- i betydningen «kreter».«syncretic adjective», Merriam-Webster

Mer sannsynlig som etymologi er sol-, «med» pluss kerannumi, «blanding» og dets relaterte substantiv, krásis, «blanding», som også finnes i fremmedordet idiosynkrasi.Caprona, Yann de (2013): Norsk etymologisk ordbok, Kagge forlag, s. 919

 Historiske eksempler 
Synkretisme innebærer sammenslåing eller assimilering av flere opprinnelig atskillende tradisjoner, spesielt innen religionens teologi og mytologi, og hevder dermed en underliggende enhet og åpner for en inkluderende tilnærming til andre trosretninger. Synkretisme oppstår ofte i historien når to kulturers religioner møtes og blandes. Uttrykket kan også brukes om sammenblandinger fra ulike sekulære livssynstradisjoner. Det forekommer i flere religiøse bevegelser og innen New Age. 

Synkretisme var vanlig i den hellenistiske perioden, med herskere som regelmessig identifiserte lokale guddommer i forskjellige deler av deres domener med den relevante guden eller gudinnen til den greske gudeverden som et middel til å øke sammenhengen i riket deres. Denne praksisen ble akseptert de fleste steder, men ble kraftig avvist av jødedommen, som anså identifiseringen av Jahve med den greske Zevs som den verste blasfemien.Mueller, Mark (september 2014): Syncretism Jews Zeus blasphemy (PDF), McMaster UniversityHeath, John (september 2019): «Yahweh or Zeus? Where Western Culture Went Wrong», Santa Clara University«The Pagan Origins Of “God” And “Lord”», Yahweh's Restoration Ministry, 17. februar 2022

Serapis (gresk Σέραπις) eller Sarapis (Σάραπις) er et eksempel synkretisk hellenistisk-egyptisk gud som ble bevisst opprettet på ordre av Ptolemaios I av Egypt på 200-tallet f.Kr. Det var ment som et virkemiddel for å forene grekere og egyptere i hans ptolomeiske rike. Guden ble avbildet som en greker, men med egyptiske farger, og kombinerte ikonografi fra mange store religiøse kulter som signaliserte både overflod og gjenoppstandelse.Mackay, Danielle (5. april 2021): «Serapis And Isis: Religious Syncretism In The Greco-Roman World», The Collector«Syncretism in Ancient Egypt», Online Museum, 15. januar 2021

Synkretisme oppstår ofte i historien når to kulturers religioner møtes og blandes. Uttrykket kan også brukes om sammenblandinger fra ulike sekulære livssynstradisjoner. Det forekommer i flere religiøse bevegelser og innen New Age.Liesen, Frank R. (juli 2022): «Bethel Church: New Age Syncretism and the Quest for an Evangelical Response in Germany», Conference: Conference of the European Pentecostal Theological Association 2022At: Warsaw, Poland, ResearchGate

 Synkretistiske religioner 
Candomblé
Yazdanisme
Swedenborgianisme
Santería
Bahai-troen

 Fotnoter 

 Referanser 

 Eksterne lenker 


Kategori:Religion